**ELŐTERJESZTÉS**

Mórágy Község Képviselő - testületének 2021. október 1-i

rendes/rendkívüli testületi ülésére

|  |  |
| --- | --- |
| Tárgy: | Döntés a TETT támogatás felosztásának módosításáról  |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 66. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

A Társadalmi Ellenőrző Tájékoztató Társulás társulási tanácsa a 2021. szeptember 14-én ülésén úgy határozott, hogy a Társulás működési költségeire előirányzott 35.000.000 Ft-ból 6.000.000,- Ft-ot a társulásban résztvevő települések részére egységesen kíván felosztani. Ez településenként 750.000 forintot jelent. Ennek megfelelően Mórágy Község Önkormányzata az idei évben **80.825.000,- Ft támogatást kap.**

A Képviselő-testület nevében veszélyhelyzetre tekintettel a polgármester április 26-án döntött a támogatási összeg működési és felhalmozási célokra történő felosztásáról. A 84/2021.(IV.26.) számú határozata értelmében működési célra 64.231.078,- Ft-ot, felhalmozási célra 15.843.922,-Ft-ot kíván fordítani Mórágy Község Önkormányzata.

Tekintve a többletforrást, szükségessé vált a korábbi testületi döntés felülvizsgálata, javaslom, hogy az 750.000,- Ft többlettámogatást működési célokra fordítsuk.

Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjen.

**Határozati javaslat**

Mórágy Község Önkormányzat Képviselő-testülete úgy határozott, hogy a TETT támogatás 2021. évi módosított felosztását az alábbiak szerint hagyja jóvá:

1.) Működési célú támogatás: 64.981.078,- Ft

2.) Felhalmozási célú támogatás: 15.843.922,- Ft

**Mindösszesen : 80.825.000,- Ft**

A Képviselő-testület ezzel egyidejűleg a 84/2021.(IV.26..) számú határozatát hatályon kívül helyezi.

Határidő: azonnal

Felelős: Glöckner Henrik polgármester

Határozattal értesítve: TETT munkaszervezete

Bonyhádi Közös Önkormányzati Hivatal Bátaapáti Kirendeltség gazdálkodási ügyintézője

Mórágy, 2021. szeptember 24.

Glöckner Henrik sk.

 polgármester